Vera-Ellen

**Vera-Ellen** (født **Vera-Ellen Rohe**; 1921–1981) var en amerikansk danser og skuespiller. Hun ble særlig kjent for sine solo-dansenumre og for å ha spilt mot blant andre Fred Astaire, Gene Kelly, Danny Kaye og Donald O'Connor. Hun hadde hovedroller i både *[[Gledens New York|On the Town]]* (1949), der Gene Kelly hadde en av de andre hovedrollene, og *White Christmas* (1954), der hun hadde Danny Kaye som motspiller.

## Bakgrunn og oppvekst
Vera-Ellen Rohe var datter av pianoselgeren Martin F. Rohe og Alma C. Westmeier; begge foreldrene hadde tysk familiebakgrunn. Dobbeltnavnet Vera-Ellen med bindestrek skyldtes at moren hadde hatt en drøm om at hun ble mor til en datter som het dét.

Vera-Ellen begynte å danse som tiåring; en av de andre pikene som var elev på den samme danseskolen var Doris Day. Som trettenåring gikk Vera-Ellen til topps i en talentkonkurranse på TV som het *Major Bowes Amateur Hour*, og dette ble starten på hennes profesjonelle karriere som danser.

## Karriere

### Fra scene til film
I 1939 debuterte hun på Broadway i Jerome Kern/Oscar Hammerstein-musikalen *Very Warm for May*. Så ble hun ansatt som en av de yngste danserne i danseensemblet *Rockettes* på Radio City Music Hall i New York. Dette førte til roller på Broadway i *Panama Hattie*, *By Jupiter* og *En Connecticut Yankee*, hvor hun ble oppdaget av Samuel Goldwyn, som ga henne en rolle i filmen *Wonder Man* der Danny Kaye og Virginia Mayo spilte hovedrollene; filmen hadde premiere i 1945.

### Dubbing av sangnumre
Allerede i filmdebuten *Wonder Man* ble det lagt på en annen stemme når Vera-Ellens rollefigur hadde et sangnummer. Dette fortsatte gjennom hele filmkarrieren hennes. Imidlertid inneholder albumet *Decca Broadway Original Cast Album of 1943s* to sangnumre fra *En Connecticut Yankee* som fremføres av Vera-Ellen selv; den ene sangen er «I Feel at Home with You» og den andre er «You Always Love the Same Girl». I begge disse sangnumrene synger hun duett med Chester Stratton.

### Film
Hun danset med Gene Kelly i Hollywood-musikalene *Words and Music* og *On the Town*, og var også med i den siste Marx Brothers-filmen *Love Happy* (norsk tittel: *Sardinmysteriet*). Så spilte hun hovedrollen, med Fred Astaire som motspiller, i musikalene *Three Little Words* og *The Belle of New York*. Hun hadde Donald O'Connor som motspiller i filmen *[[Call me Madam (film)|Call me Madam]]*, der i Ethel Merman var den store stjernen. Vera-Ellen hadde også en hovedrolle i den musikalske komedien *Happy Go Lovely* fra 1951, sammen med David Niven og Cesar Romero. Vera-Ellens nestsiste filmrolle var i suksessen *White Christmas* fra 1954, der de andre hovedrollene ble spilt av Bing Crosby, Danny Kaye og Rosemary Clooney. Den siste filmen hennes var den britiske produksjonen *Let's Be Happy* fra 1957.

### TV
Vera-Ellen opptrådte med jevne mellomrom på TV i siste halvdel av 1950-tallet, i underholdningsprogrammer der ulike gjester opptrådte med sangnumre, dansenumre, tryllekunster o.l. De to siste gangene hun var med i slike studiosendinger var i *The* *[[Perry Como|Perry Como Show]]* den 22. november 1958 og i *The [[Dinah Shore]] Show* den 14. februar 1959. Deretter trakk hun seg fullstendig tilbake fra rampelyset.&#x5B;

## Filmografi
* 1945: *Wonder Man* – rollen som Midge Mallon; sangnumrene ble fremført (dubbet) av June Hutton
* 1946: *The Kid from Brooklyn* – rollen som Susie Sullivan; sangnumrene ble fremført (dubbet) av Suzanne Ellers
* 1946: *[[Three Little Girls in Blue]]* – rollen som Myra Charters; sangnumrene ble fremført (dubbet) av Carol Stewart
* 1947: *[[Carnival in Costa Rica]]* – rollen som Luisa Molina; sangnumrene ble fremført (dubbet) av Pat Friday
* 1948: *[[Words and Music (1948)|Words and Music]]* – her spilte hun seg selv
* 1949: *[[Love Happy]]* – rollen som Maggie Phillips
* 1949: *[[On the Town (film)|On the Town]]* – rollen som Ivy Smith
* 1950: *[[Three Little Words (film)|Three Little Words]]* – rollen som Jessie Brown; sangnumrene ble fremført (dubbet) av Anita Ellis
* 1951: *[[Happy Go Lovely]]* – rollen som Janet Jones; sangnumrene ble fremført (dubbet) av Eve Boswell
* 1952: *[[The Belle of New York]]* – rollen som Angela Bonfils; sangnumrene ble fremført (dubbet) av Anita Ellis
* 1953: *[[Call Me Madam (film)|Call Me Madam]]* – rollen som prinsesse Maria; sangnumrene ble fremført (dubbet) av Carol Richards
* 1953: *[[Big Leaguer]]* – rollen som Christy
* 1954: *[[:White Christmas (film)|White Christmas]]* – rollen som Judy Haynes; sangnumrene ble fremført (dubbet) av Trudy Stevens
* 1957: *[[Let's Be Happy (film)|Let's Be Happy]]* – rollen som Jeannie MacLean; sangnumrene ble fremført (dubbet) av Joan Small

## Referanser


## Eksterne lenker
*